# **DECIZIA ETAPEI DE ÎNCADRARE**

## Nr. 10 din 13.03.2017

Ca urmare a solicitării de emitere a acordului de mediu adresate de **S.C. PROELECTRICA S.R.L**., cu sediul în mun. Râmnicu Vâlcea, str. Calea lui Traian, nr. 129, bl. L, sc. F, ap. 12, jud.Vâlcea, prin Antonie Ionică, înregistrată la APM Harghita cu nr. 8508/19.10.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 13.12.2016, că proiectul **„ Modernizare LEA JT și injecție putere satele Pîuleni-Ciuc, Șoimeni și Delnița, județul Harghita”** propus a fi amplasat în jud. Harghita, com. Păuleni-Ciuc, sat Păuleni-Ciuc, Delnița și Șoimeni, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**1.** **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a) proiectul se încadrează în prevederile Hotărârii Guvernului nr. 445/2009, anexa nr. 2 pct. 3. lit.b, coroborat cu pct. 13, lit. a;**

**b) Caracteristicile proiectului:**

a. Mărimea proiectului:

- În **Păuleni-Ciuc** se vor construi două posturi de transformare noi, conform plan de situație, linie electrică de medie tensiune subterană și se va înlocui conductorul de aluminiu neizolat, cu conductor izolat tip TYIR 3x70+25 mmp, pe toată rețeaua electrică din sat.

Pentru alimentarea postului de transformare nou 1, se va planta un stâlp tip SC 15015 în axul liniei electrice existente a postului de transformare PTA 1 existent, pe care se va monta un separator 20 kV din care se va pleca cu linie electrică 20 kV subterană pe marginea drumului 123 E, până în zona monument unde se va monta un post de transformare la sol. Din acest post de transformare se va pleca cu o linie electrică subterană cu cablu 20 kV cu secțiunea 120 mmp, până în stația nr. 8, de unde se va pleca aerian pe stâlpii proiectați în locul celor existenți de tip SC 15015 comuni pentru medie și joasă, până la stâlpul nr. 17 apoi pe stâlpii 10, 11, 12, 13 ai circuitului nr. 2 al postului existent, iar pe stâlpul nr. 13 se va monta un post de transformare aerian pe un stâlp tip SC 15015 în fundație turnată. Din postul în anvelopa nouă 1 se vor construi 3 linii subterane de 0,4 kV până în stația nr. 48, st. 8 (tip SC 15015) și st. nr. 7 (tip SE11) cu cablu ACYABY 3x120+95 mmp. Conductoarele de aluminiu neizolate ale liniei electrice existente se vor înlocui cu conductori tip TYIR 3x70+25 mmp, iar branșamentele se vor înlocui cu BMP (bloc de măsură) în sistem antifurt.

-În **Șoimeni** se va construi un post de transformare nou conform plan de situație, la stâlpul nr. 15 (tip SC 15015). Linia electrică proiectată de 20 kV de la st. Nr. 4 până la st. Nr. 15 se va construi cu conductor izolat 20 kV tip TA2 X 70 mmp. Se vor planta st. Nr. 2M, 3M, 4M și 5M de tip SC15015 pentru a se putea amplasa linia electrică de medie tensiune aferentă postului de transformare existent din curtea școlii. Conductoarele de aluminiu neizolate ale liniei electrice existente se vor înlocui cu conductor tip TYIR 3x70+25 mmp, iar branșamente se vor înlocui cu conductor coaxial tip ACYY16/16 mmp de la stâlp până la casă, iar firida existent se va înlocui cu BMP (bloc de măsură) în sistem antifurt.

-În **Delnița** se vor construi două posturi de transformare noi. Postul nr. 1 se construiește la st. Nr. 38, linia electrică 20 kV se va contrui de la st. 1, 2, 3, 17 până la stâlpul nr. 28, 38. Stâlpii de la nr. 1, 2, 3, 17 până la nr. 28, 38 proiectați înlocuiesc stâlpii existenți ai liniei electrice. Postul de transformare nr. 2 se va construi la st. 61, linia electricî de medie tensiune se va construi de la st nr. 1M, 2M, 27 până la st. Nr. 51, 61. De la stâlpul nr. 27 până la st. 51, 61 se vor demonta stâlpii existenți se vor planta stâlpi noi pentru a se putea monta două linii electrice de medie și joasă tensiune. Ambele linii electrice proiectate de medie tensiune se vor construi cu conductor izolat 20 kV tip TA2X 70 mmp. Conductoarele de aluminiu neizolate ale liniei electrice existente se vor înlocui cu conductor tip TYIR 3x70+25 mmp, iar branșamentele se vor înlocui cu conductor coaxial tip ACYY16/16 mmp de la stâlp până la casă, iar firida existentă se va înlocui cu BMP (blos de măsură) în sistem antifurt.

b. Cumularea cu alte proiecte: *nu este cazul.*

c. Utilizarea resurselor naturale: *nu este cazul.*

d. Producţia de deşeuri:

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

e. Emisii poluante, inclusiv zgomotul şi alte surse de disconfort

*În timpul construcţiei:*

*-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

f. Riscul de accident, ţinându-se seama în special de substanţele şi de tehnologie utilizate:

*- Nu este cazul.*

**2**. **Localizarea proiectului**:

2.1.utilizarea existentă a terenului: teren în intravilan – străzi – ca domeniu public *conform Certificatului de urbanism nr. 45/07.10.2016 emis de Primăria Comunei Păuleni-Ciuc.*

2.2.relativa abundenţă a resurselor naturale din zonă, calitatea şi capacitatea regenerativă a acestora:*- nu este cazul*

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu sunt*

*f.* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare:*amplasamentul proiectului nu se află în interiorul ariilor naturale protejate declarate prin acte normative. Din acest motiv proiectul* ***nu*** *intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

*Cea mai apropiată arie naturală protejată, sit Natura 2000 “Munții Ciucului” cu codul ROSCI0323 se află în imediata vecinătate.*

*h.*ariiledenspopulate*: nu este cazul,*

*i.*peisajelecusemnificaţieistorică*,* culturalăşiarheologică*: nu este cazul*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă, a intravilanului comunei Păuleni-Ciuc .*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d.*

d. probabilitatea impactului*: mică*

e. durata, frecvenţa şi reversibilitatea impactului*:*

*Impact de scurtă durată, numai în timpul executării lucrărilor de execuţie. Nu rezultă impact remanent.*

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în timpul lucrărilor, măsurat la 3 m de faţada celei mai apropiate clădiri de locuit şi la 1,5 m înălţime de la sol - în conformitate cu prevederile prevederile standardului SR ISO nr. 1996/2-08 şi ale Ordinului Ministerului Sănătăţii nr. 119/2014 - nu va depăşi valoarea maximă de: L ech = 55 dB(A) între orele 7.oo  - 23.oo

L ech = 45 dB(A) între orele 23.oo – 7.oo;

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU AAA**

DOMOKOS László József ing. LÁSZLÓ Anna

**ÎNTOCMIT,**

ing. BARABÁS Zoltán